**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՖԻՆԱՆՍՆԵՐԻ ՆԱԽԱՐԱՐՈՒԹՅՈՒՆ**

**ՆԱԽԱՐԱՐԻ ՏԵՂԱԿԱԼ**

Հայաստանի Հանրապետություն, Երևան 0010, Մելիք-Ադամյան փող. 1, հեռ.(+374 11) 800 011 , [www.minfin.am](http://www.minfin.am/)

**N** **03/26-1/7746-2025**

ՊԵՏԱԿԱՆ ԿԱՌԱՎԱՐՄԱՆ ՄԱՐՄԻՆՆԵՐԻՆ

ՊԱՏՃԵՆԸ՝ ՀՀ ՆԱԽԱԳԱՀԻ ԱՇԽԱՏԱԿԱԶՄ

ՀՀ ԱԶԳԱՅԻՆ ԺՈՂՈՎԻ ԱՇԽԱՏԱԿԱԶՄ

ԵՐԵՎԱՆԻ ՔԱՂԱՔԱՊԵՏԱՐԱՆ

ՀՀ ԿԵՆՏՐՈՆԱԿԱՆ ԲԱՆԿ

Հարգելի գործընկերներ

Ի լրումն ՀՀ ֆինանսների նախարարության 10.12.2024թ. թիվ 03/26/24700-2024 գրության (կցվում է, նաև հրապարակված է procurement.am հասցեով գործող տեղեկագրի՝ «Օրենսդրություն» բաժնի «Մեթոդական ցուցումներ» ենթաբաժնում) կից տրամադրում ենք ՀՀ կենտրոնական բանկի 17.02.2025թ. թիվ 13.1-07/112-25 գրությունը, որի համաձայն՝ ապահովագրական գործակալները իրավունք ունեն և կարող են մասնակցել ապահովագրական ծառայություններ մատուցելու նպատակով կազմակերպված գնման ընթացակարգին, եթե «Ապահովագրության և ապահովագրական գործունեության մասին» օրենքի 102-րդ հոդվածի 1-ին մասի 3-րդ կետի համաձայն հստակ բացահայտում են այն ընկերությանը կամ ընկերություններին, որի (որոնց) անունից հանդես են գալիս:

Այս կապակցությամբ հայտնում ենք, որ կարգավորումը կարող է կիրառվել եթե գործակալը նույն ընթացակարգի շրջանակում հայտ ներկայացնի միայն մեկ ընկերության անունից՝ որպես լիազորված անձ՝ ներկայացնելով իրեն այդ լիազորությունը վերապահված լինելու մասին փաստաթուղթ:

Վերոգրյալով պայմանավորված հետագայում հնարավոր խնդիրների առաջացումը կանխելու նպատակով առաջարկում ենք ապահովագրական ծառայությունների գնման ընթացակարգերի հրավերներով սահմանել, որ եթե նույն ընթացակարգին.

- հայտ ներկայացնեն և գործակալը և այն ընկերությունը, որի անունից հայտ է ներկայացրել այդ գործակալը, ապա ապահովագրական գործակալի հայտը չպետք է դիտարկվի,

- միևնույն գործակալը հայտ ներկայացնի մի քանի ընկերությունների անունից, ապա չպետք է դիտարկվեն այդ գործակալի կողմից ներկայացված բոլոր հայտերը:

Խնդրում ենք սույն գրության պատճենը տրամադրել պետական կառավարման մարմնի համակարգում գործող ՓԲԸ-ներին, ՊՈԱԿ-ներին և հիմնադրամներին, ինչպես նաև մարզի վարչական սահմաններում գտնվող համայնքներին և վերջիններիս համակարգում գործող ՓԲԸ-ներին, ՀՈԱԿ-ներին և հիմնադրամներին:

|  |  |
| --- | --- |
| ՀԱՐԳԱՆՔՈՎ՝  ԱՎԱԳ ԱՎԱՆԵՍՅԱՆ |  |

Կատարող՝ Ա. Աղաջանյան

Հեռ. (011) 800 258